ལོ་ཙཱ་བའི་སྐད་གཉིས་ཀྱི་ཤེས་བྱའི་བྱང་ཚད་མཐོན་པོ་དགོས་པས་མི་ཚད་བྱ་བའི་འཇུག་སྒོར་གཟབ་ནན་ཏན་ཏིག་དང་ཧུར་སྐྱེད་ཁུར་ལེན་གྱི་རྣམ་འགྱུར་ལྡན་དགོས་པ་དེ་ཡང་ཤིན་ཏུ་གལ་ཆེ་བ་ཡིན།གནད་དོན་དེ་གཉིས་ཀྱི་གཅིག་ནི་ཤེས་བྱའི་བྱང་ཚད་སྐོར་དང་ཅིག་ཤོས་ནི་བསམ་བློའི་ངོས་འཛིན་སྐོར་དེ་ཡིན།བསྒྱུར་གྱི་སྤུས་ཚད་ལ་འགན་ལེན་ཐུབ་པ་དགོས་ན་ཕྱོགས་གཉིས་ཀར་དམ་འཛིན་བྱེད་དགོས།རྒྱུན་གཏན་ཡིག་སྒྱུར་བྱེད་སྒོའི་ནང་སྐབས་འགར་བསྒྱུར་ཆད་པ་དང་ལྷག་པ།ཐ་ན་བསྒྱུར་ལོག་པ་བཅས་ཀྱི་གནས་ཚུལ་ཡོང་བའི་རྒྱུ་མཚན་ནི་སྒྱུར་མཁན་གྱི་སྐད་ཡིག་བྱང་ཚད་དམའ་བ་གཅིག་བུ་མ་ཡིན་པར།སྒྱུར་མཁན་པོའི་ཁུར་སེམས་གཞན་རྐྱེན་ལས་བྱུང་བའི་སྣང་ཚུལ་ཧོལ་རྒྱུག་སོང་རིགས་ཀྱང་ཡོད།